nl nb id en nl en it en af en en fr hu nb nl af af af nl af nl nl af en nl es af en en nl nl af af nl af af af nl nl af nl af af af af af nl af af af af af nl af en
L2. Volledige Persverklaring - Prospektus
Teken in om ‘n netwerkbesigheid te bedryf
Log in to run a network business
L2. VAN ARMOEDE NA WELVAART? ONS DOEN DIT WEER!
SOOS DIE REDDINGSDAADBOND VAN 1939 DIT HELP DOEN HET, DOEN ONS, DIE SAVHI STIGTING, DIT WEER VANAF 2013!
Die SAVHI STIGTING “doen dit weer”, soos die Reddingsdaadbond in 1939 gedoen het, deur vanaf 2013 die Selfreddende organisasies: SAVF – Richardsbaai en – ZBI Richardsbaai tot hulp te wees deur hulle Sosiale- en Ekonomiesebemagtigins-projekte te help finansier en as Stigting die opdrag te aanvaar om alle moontlike finansiëringsbronne vir uitvoering van “selfreddend-bemagtiging” te identifiseer en te ontgin.
Baie Suid-Afrikaners het na die eerste Wêreld Oorlog en die Groot Depresie van die vroeë jare dertig in totale armoede verval en alles verloor. Ons voorouers het besef dat slegs ‘n selfreddende volksdaad hierdie totale verval sou kon stuit en welvaart herstel. Die Reddingsdaadbond was hierdie selfreddende organisasie wat onder aansporing van die FAK, tydens ‘n Kongres in Bloemfontein, in Oktober 1939 gestig is. Die Bond het gehelp om honderde Suid-Afrikaanse ondernemings op die been te bring, wat werksgeleenthede in veral die stede geskep het. (Google:Reddingsdaadbond vir volledige inligting en terugblik in die geskiedenis. Ons webblad: www.savfahi-stigting.org omvattende inligting)
Hierdie kongres was die kulminasie van ‘n besef dat ‘n omvattendelangtermynstrategie nodig was om by welsynsondersteuning verby te beweeg na volledige opheffing, en sodoende na bemagtiging en selfstandigmaking. Op hierdie Kongres, wat sou uitstaan as as “’n selfreddende volksdaad, besluit afgevaardigdes om ‘n Volksorganisasie op te rig met ‘n Christelik-Nasionale grondslag om die spaarkrag, koopkrag en mensevermoëns van Suid-Afrikaners te mobiliseer tot voordeel van die Volk en so het die Reddingsdaadbond ontstaan.
Die Bond het binne vyf jaar 400 takke en 70 000 lede gehad wat elk maandeliks ‘n lidmaatskapfooi van ses pennies bygedra het. ‘n Derde van die fondse is vir administrasie, ‘n derde vir die afbetaling van ‘n lewenspolis of spaarplan vir elke lid en die orige derde is as kommissie vir die person wat die fondse ingesamel het.
Die Reddingsdaadbond het van 1939 tot 1957 gehelp om die armoedespiraal in Suid Afrika te stuit en gehelp om welvaart te skep deur hulp om honderde Afrikaanse ondernemings op die been te bring.
Inisiatiewe uit Afrikanergeledere het onderandere die volgende belangrike ondernemings in die sosiale en hoofstroomekonomie gevestig:
19 OKTOBER 1904 : Stigting van SAVF (Suid Afrikaanse Vroue Federasie)in Pretoria      – 108 jaar gelede – deur Vrouens wat ‘Om Gegee’ het, vandag nog daar is en      nie soos die Reddingsdaadbond in 1957 ontbind het nie.(Stigterslid van die      SAVF AHI(ZUL) Stigting)
SANTAM en SANLAM in 1918
Volkskas: 9 Julie 1934 geregistreer as Volkkas (Koöperatief) Beperk. In 1998 ABSA.
Junie 1942 Saambou (Permanente) Bouverenining.
24 Augustus 1942 is die Afrikaanse Handelsinstituut (AHI) – 70 jaar gelede -      deur die Reddingsdaadbond gestig.(Stigterslid van SAVF AHI(ZUL) Stigting)
9 Julie 1942 is Federale Volksbeleggings (FVB) gestig
Bonuskor is in 1946 deur Sanlam gestig
10 Maart 1953 is Federale Mynboumaatskappy BPK (FM) gestig
In 1955 is Federale Trust gestig ingevolge van die Bankwet van 1942. Federale      Trust se naam is in 1956 verander na Die Trust Bank van Suid Afrika
Die Koöperatiewe beweging in handel en ander aspekte van ekonomiese      ontwikkeling te bevorder.
Die Reddingsdaadbond het in 1957 ontbind.
ARMOEDE EN GEDEELDE LYDING:
Armoede ken geen velkleur nie en honger raak alle arm gemeenskappe in Suid Afrika – ook die wit gemeenskap. In die opsig het die volksromantiese “ons-teen-hulle” denkraamwerk by die Afikaner nou plek gemaak vir die insig dat die nood en lyding van die breë Suid-Afrikaanse samelewing nie net meer hulle lyding is nie, maar ook “ons” lyding geword het. Die 20ste eeu se ideologiese stryd om mag het vir die gewone landsburger verdiep tot ‘n daaglikse oorlewingstryd om brood en veiligheid.
In ‘n fase waarin baie Afrikaners weer eens in die wurggreep van armoede staan, is die kernvraag nie net of ons hierdie keer weer daarin gaan slaag om die armoedesirkel te deurbreek nie, maar of die Afrikaner dit as deel van ‘n groter Suid-Afrikaanse oplossing gaan regkry.
Die nuwe bewuswording van gedeelde lyding het die potensial om ‘n nuwe waarde-denkraamwerk te vorm en sosiale kohesie te bewerkstellig. Die SAVF AHI STIGTING is uitvloeisel van hierdie nuwe denke: (Sien volledige artikel in ons Webblad – Gedeelde Lyding van Dr. Danie Langner)
VISIE EN MISSIE VAN ONS-GEE-OM SAVHI STIGTING:
Goedhartigheid en Liefde is baie eenders, maar daar is tog ‘n onderskeid tuusen die twee. Goedhartigheid bestaan uit die doen van geringe dingetjies in jou allerdaagse kontakte. Liefde is ‘n diep en voortdurende en voortgaande bekommernis oor die geestelike en fisieke welsyn van ander mense. (Sosiale- en Ekonomiese-bematiging)
Om lief te hê, is die hoogste en edelste aktiwiteit waartoe ‘n mens in staat is naas sy lof aan God. Om lief te hê is om ander mense eerste te stel en jou laaste. Om met ‘n Christelike liefde lief te hê, is om die om die persoon wat jy liefhet binne die liefde van God in te lei en hulle aan te moedig om op daardie liefde te reageer. Om lief te hê, is om voort te gaan om lief te hê, selfs al toon die persoon wat jy liefhet geen belang om te reageer op jou liefde nie. Ons moet ‘n instrument, ‘n uitbeelding van CHRISTUS se LIEFDE wees.
“Ons-Gee - Om Visie”, dring ons om dit weer te doen:
Om SAVHI STIGTING , as die draer van hoop vir mense met maatskaplike en ekonomiese behoeftes te vestig.
Om Ons-Gee-Om SAVHI STIGTING as die ontwikkelaar van finansieringsbronne vir Sosiale- en Ekonomiese- bemagtingsprojekte vanSAVF en ZBI te vestig - uitvloeisel uit die Vennootskap gestig deur lede van ZBI en vriende van SAVF
Om die Reddingsdaadbond uit die vergeetlikheid te ontruk en in ‘n nuwe moderne baadjie te laat herleef.
Om Suid-Afrikaners bewus te maak van die diepspore wat SAVF en AHI die afgelope eenhonderd-en-agt(108), en sewentig(70) jaar onderskeidelik, getrap het in die sosiale en ekonomiese lewe in Suid-Afrika. (Kyk self: ; )
Om binne vyfjaar meer as 70 000 lede te hê soos wat die Reddingsdaadbond in 1944 gehad het; om ‘n verskil te maak in die lewens van derduisende mense. Sluit aan op ons webblad:   www.savfahi-stigting.org
Ons Missie is om duisende lede te hê met ‘n“Passie” om saam met ons: “dit weer te doen”.
Om die “Siekte” wat armoede veroorsaak te dokter en nie net die “Simptome” nie:
Volgens ons KONSTITUSIE word 40% van die fondse ontvang nog steeds aangewend vir armoede-verligting. Deur Sosiale-bemagtiging gee ons nog steeds sterk aandag aan die verligting van die gevolge van armoede – die simptome -. Hierdie simptome sal nie oornag verdwyn nie.
40% van die fondse ontvang, word egter aangewend vir Ekonomiese-bemagtiging: Deur opleiding word werkloses instaat gestel om weer indiens geneem te kan word. Persone wat jare lank werkloos was, is nie sonder meer in die arbeidsmark aanvaarbaar nie. Spesiale werkskeppingsmodelle is ontwikkel om mense weer in die hoofstroom ekonomie te laat toetree. Spesiale Entrepreneursontwikkelingsmodelle is daargestel om mense te help om eie besighede te begin. Spesiale Finansiëringsmodelle is ontwikkel om ontwikkelingskapitaal te verskaf.
Om al die onbenutte kundigheid wat daar in die gemeenskap opgesluit lê – veral mense wat verpligte vroeë aftrede moes aanvaar – as Promotors of Mentors te werf:
Daar is ‘n Databasis genoem “Bron van Kennis” ontwikkel wat ons met al hierdie “kundigheid” verbind. Persone wat bereid is om deur hul kennis ‘n bydrae te maak tot kulturele- en ekonomiese-bemagtiging van arm mense, en so die siekte help dokter en nie net die simptome nie.
Om ‘n Mikro-Ekonomiese aanslag te hê:
Die inisiatiewe van Afrikaner-leiers van die vorige eeu het die Afrikaner ook laat toetree tot die Hoofstroom-ekonomie met die daarstelling van belangrike infrastrukture.(Kyk terug na: ”’n Terugblik in die Sosio-Ekonomiese omgewing wat deur hierdie leiers se ywer ontstaan het – ons webbladsy). Hierdie infrastukture lewer vandag nog baie belanrike bydraes tot die Suid Afrikaanse Ekonomie. Ons fokus egter nou op die Mikro-ekonomiese omgewing waar ons baie makliker en vinniger welvaart kan help skep! Deur eerstens in die Mikro-ekonomiese omgewing welvaart te skep gaan ons uiteindelik weer toegang bewerkstellig van die “Agtergeblewendes” tot die hoofstroom ekonomie.
Joomla Template created with Themler.